不悛，亦当治罪，马齐等着诸王大臣会集速审拟奏。…奏入，康熙帝谕曰：马齐原不谙事，此数年中，起自微贱，历陞至大学士，其处心设虑无耻无情但务贪得，朕知之已久早欲斥之，乃潜窥朕意而蓄是心殊为可恶，理应立斩，以为众戒，朕因任用年久不忍即诛，着即交胤禩严行拘禁。李荣保着免死，照例枷责，亦听胤禩差使。马武着革职，其族中职官及在部院人员，俱革退。世袭之职亦着除去，不准承袭。